jkorsvik/nowiki_second_scrape_merged huggingface dataset:
NOU 2013: 9, Politianalysen

NOU 2013: 9, Politianalysen, med undertittel «Ett politi – rustet til å møte fremtidens utfordringer», er en norsk offentlig utredning fra et utvalg oppnevnt av Justis- og beredskapsdepartementet 8. november 2012, som en følge av 22. juli-rapporten, for å vurdere Politi- og lensmannsetatens «ressursbruk, prioriteringer, kompetanse, ledelse og organisering, herunder om sentrale administrative ressurser kan omdisponeres for å gi mer politikraft ute i distriktene.»
Utredningen ble avgitt til justis- og beredskapsminister Grete Faremo 19. juni 2013. Den konkluderte med at det er store utfordringer i det norske politiet, men at det ligger store muligheter for økt politikraft dersom politiet organiseres på en bedre måte.


== Utvalgets sammensetning ==
Utvalget bestod av åtte medlemmer, inkludert leder:

Arne Røksund (leder), departementsråd i Fiskeri- og kystdepartementet
Frede Hermansen, avdelingsdirektør i Forsvarsdepartementet
Ellen Seip, departementsråd i Arbeidsdepartementet
Odd Reidar Humlegård, politidirektør
Svein Ragnar Kristensen, skattedirektør
Anne Lise Fimreite, professor ved Universitetet i Bergen
Marie Benedicte Bjørnland, sjef for Politiets sikkerhetstjeneste
Monica Hansen Nylund, lagdommer i Hålogaland lagmannsrett


== Se også ==
Sønderland-rapporten


== Referanser ==


== Eksterne lenker ==
NOU 2013: 9, Ett politi – rustet til å møte fremtidens utfordringer (Politianalysen)
Nils Dalseide

Nils Terje Dalseide (født 29. august 1952 i Ål i Hallingdal, død 10. juni 2018) var en norsk jurist. Han var sorenskriver i Sør-Østerdal tingrett og riksmekler fra 1. september 2013.Han var dommerfullmektig, førsteamanuensis og forvaltningsjurist. Fra 1992 var han sorenskriver i Sør-Østerdal tingrett. Dalseide publiserte artikler om barnerett, plan- og bygningsrett og straffeprosess og ledet flere lovutvalg som utredet endringer i barneloven, plan- og bygningsloven og straffeprosessloven.
I perioden 2008–2009 var han leder for det såkalte metodekontrollutvalget som utredet politiet muligheter for bruk av skjulte tvangsmidler og behandling og beskyttelse av informasjon i straffesaker. Dalseide var mekler hos Riksmekleren fra 2004, og var riksmekler fra 2013 til sin død i 2018.


== Bibliografi ==
(no) Publikasjoner av Nils Dalseide i BIBSYS


== Referanser ==


== Eksterne lenker ==
(no) Nils Dalseide i Store norske leksikon
Western Union

Western Union er en amerikansk bedrift, grunnlagt i 1851, som spesialiserer seg på pengeoverføringer over hele verden. Inntil telegramtjenesten ble lagt ned, var de den mest kjente bedriften som formidlet telegrammer i USA.


== Referanser ==


== Eksterne lenker ==
(en) Offisielt nettsted 
(en) Western Union – kategori av bilder, video eller lyd på Commons
Raiatea

Raiatea er ei øy i îles Sous-le-Vent i Selskapsøyene i Fransk Polynesia. Det er tre kommuner på øya: Uturoa, Taputapuatea og Tumaraa. Folketellingen i 2012 viste et innbyggertall på 12 832 i de tre kommunene til sammen. Uturoa er største by.


== Naturgeografi ==
Raiatea ligger 4 km sør for Tahaa, som den deler lagune med. Øya har et areal på 238 km².
Fjellet Temehani er på 772 moh. Fjellplatået her har vegetasjon med sjeldne, endemiske arter. 26 plantearter finnes bare i dette området, mens ytterligere 48 arter er endemiske på øya Raiatea. Særlig kjent er den truede Apetahia raiateensis, lokalt kalt tiare apetahi.


== Historie ==
Før kristendommen ble innført var øya et viktig religiøst sentrum, som huset den viktigste kultplassen, maraen Taputapuatea. Dette kulturminnet ble i 2010 nominert til UNESCOs verdensarvliste.På Raiatea utviklet det seg en kult omkring krigerguden Oro, med høvdingeprester som hadde religiøs så vel som politisk makt.


== Samferdsel ==
Flyplassen på Raiatea ligger ved Uturoa.


== Referanser ==
Pangram

Pangram (Fra gammelgresk: παν «alt» + γράμμα «bokstav», altså: «alle bokstaver») er en setning eller et uttrykk som inneholder minst én av hver bokstav i språkets alfabet. Et Perfekt pangram inneholder alle og bare én av hver bokstav. Et ufullstendig pangram inneholder nesten, men ikke alle, bokstavene fra alfabetet.
Pangramer brukes som ren underholdning; som skriveeksempel for prøve på håndskrift; som hjelpemiddel til å vise en font; eller som huskeregel for å raskt teste tegnsettet i teknisk utstyr som behandler eller viser bokstaver. 


== Kjente eksempler ==
Et kjent pangram for det engelske alfabetet er: «The quick brown fox jumps over the lazy dog», som består av 35 bokstaver, men det engelske alfabetet har 26 bokstaver, så dette er altså fullstendig, men ikke perfekt.
Dette pangrammet ble utviklet og først tatt i bruk av den store amerikanske telegramformidlingsbedriften Western Union, til å sjekke at teleksutstyr fungerte som det skulle.Senere har det også blitt kjent blant annet fordi det var standardtekst til illustrasjon av fonter i engelsk utgave av Microsoft Windows.
Et eksempel på et norsk pangram er: «Høvdingens kjære squaw får litt pizza i Mexico by».


== Flere eksempler ==
39: «Sær golfer med kølle vant sexquiz på wc i hjemby».
41: «Høvdingens kjære squaw får litt pizza i Mexico by».
45: «Vår kjære møy i cape øvde banjo, whist og quiz i taxifila».
45: «IQ-løs WC-boms uten hørsel skjærer god pizza på xylofon».
47: «Vår kjære zulu-møy øvde banjo, whist og quickstep fra taxi».
50: «Etter quiz og whist må Jo bære fakkellys på vår sørgående cox».
53: «Taxisjåføren quizet bedre om calypso, watt og klær på hjemveien».
53: «Vår sære Zulu fra badeøya spilte jo whist og quickstep i min taxi».
57: «Du åt ca fire wienerpølser og tok taxi hjem fra byen med ære fra quizen».
57: «Jeg begynte å fortære en sandwich mens jeg kjørte taxi på vei til quiz».
95: «Quisling var ein kløppar til å spela jazz på xylofon, men lærte seg aldri å spela cembalo før han drog til Washington».


== Se også ==
Akrostikon (tekst der første bokstav i hvert av ordene til sammen gir et "skjult" ord eller en setning).
Anagram (et av flere ord som består av nøyaktig de samme bokstavene, men i forskjellig rekkefølge).
Figur (retorikk).
Lorem ipsum (hensiktsmessig meningsløs tekst til illustrering av grafisk design).
Ordspill.
Palindrom (et ord eller en setning som gir mening både når den leses forlengs og baklengs).
Trope (retorikk).
Tungekrøll (en setning som lett blir uttalt feil hvis den sies fort eller flere ganger etter hverandre).


== Eksterne lenker ==
(en) Pangrams – kategori av bilder, video eller lyd på Commons 
(en) Pangram – galleri av bilder, video eller lyd på Commons
Prinsesse Caroline-Mathilde Alper

Prinsesse Caroline-Mathilde Alper er en fjellkjede ved foten av halvøya Holm Land på Nordøst-Grønland. Området ligger i nordre del av Nordøst-Grønland biosfærereservat. Fjellkjeden er oppkalt etter prinsesse Caroline-Mathilde av Danmark (1912–1995).
Prinsesse Caroline-Mathilde Alper strekker seg fra Hekla Sund i sør til Ingolf Fjord i nord. Mot øst avgrenses fjellkjeden av Brede Spærregletscher, og mot vest avgrenses fjellene av Vandredalen og Sæfaxi Elv. Fjellkjedens utstrekning i nord-syd-retning er 55 km, og fjellområdets bredde utgjør 20 km.
Den høyeste fjelltoppen i Prinsesse Caroline-Mathilde Alper oppgis på det viste kartet fra US Air Force å være 1801 moh. En lavere topp på 1737 moh. ligger i den søndre del av fjellkjeden. Det vedlagte danske kartet oppgir ingen høyder for området.  


== Eksterne lenker ==
Nordøst-Grønland, Kart i målestokk 1:1 000 000. De Nationale Geologiske Undersøgelser for Danmark og Grønland (GEUS), 2010.
Anthony K. Higgins: Catalogue of place names in northern East Greenland, Geological Survey of Denmark and Greenland Bulletin, bind 21, 2010, sidene 117–368. (engelsk)
7 Zwerge – Männer allein im Wald

7 Zwerge – Männer allein im Wald er en tysk film fra 2004 av skuespilleren Otto Waalkes og regissøren Sven Unterwaldt, inspirert av historien om Snehvit og de syv små dverger kjent fra  Brødrene Grimm. Medvirkende er blant andre Nina Hagen som Den onde dronning og Cosma Shiva Hagen som Snehvit.


== Handling ==
Rødhette plukker blomster når hun bestemmer seg for å gå inn i Unterwaldt, en mørk skog. Dvergen Bubi spionerer på henne, men blir angrepet av en bjørn, som viser seg å være den en annen dverg Tschakko i forkledning. Ettersom dvergene har forbud mot å se på kvinner, blir han straffet ved at et ekorn kiler føttene hans. Dvergene har et møte som blir avbrutt av "giganten" Ralphie. Han ønsker å bli medlem av "de syv dvergene" men dette er umulig ettersom det allerede finnes syv dverger. Dvergene sender Ralphie bort, og bestemmer seg for å ødelegge broen slik at kvinner ikke kan komme seg inn i skogen igjen. Fordi de har hatt dårlig erfaring med dynamitt tidligere, setter de bare opp et skilt som forbyr kvinner å passere broen.
I mellomtiden forteller spøkelset i dronningens magiske speil at Snøhvit er enda vakrere enn dronningen. Dette gjør at dronningen får tak i en jeger som kan kvitte seg med Snøhvit. Men jegeren tar henne i stedet med til et barnehjem. Jegeren påstår til dronningen at hunden hans Brutus drepte og spiste opp Snøhvit. Når dvergene kommer tilbake til hytta deres, finner de en sovende Snøhvit. De erklærer at lengden på en dverg er en gammel fordom. Det er ikke lengden, men livsstilen, som avgjør om noen er en dverg eller ikke. Dronningen oppdager at Snøhvit fremdeles lever. Når dvergene planlegger en fest for Snøhvit, kidnapper dronningen henne. Dvergene leter etter henne, men finner bare dronningens krone. De reiser deretter til dronningens slott, for å finne ut hva som har skjedd.


== Skuespillere ==
Boris Aljinovic som Cloudy
Tom Gerhardt som Wache
Cosma Shiva Hagen som Snøhvit.
Nina Hagen som den onde dronningen
Norbert Heisterkamp som Ralfie
Heinz Hoenig som Brummboss
Mavie Hörbiger som Rødhette
Rüdiger Hoffmann som et magisk speil.
Markus Majowski som Cookie
Mirco Nontschew som Tschakko
Hans Werner Olm som Spliss
Christian Tramitz som en jeger.


== Referanser ==


== Eksterne lenker ==
(en) 7 Zwerge – Männer allein im Wald på Internet Movie Database 
(fr) 7 Zwerge – Männer allein im Wald på Allociné 
(nl) 7 Zwerge – Männer allein im Wald på MovieMeter 
(en) 7 Zwerge – Männer allein im Wald på AllMovie 
(en) 7 Zwerge – Männer allein im Wald på Turner Classic Movies 
(en) 7 Zwerge – Männer allein im Wald på Rotten Tomatoes 
7 ZWERGE - MÄNNER ALLEIN IM WALD, cinema.de. Besøkt den 20. juni 2013
Karl-Erik Palmér

Karl-Erik «Calle» Palmér (født 17. april 1929 i Malmö, død 2. februar 2015) var en svensk fotballspiller.
Palmér var fotballproff i Italia og spilte åtte sesonger for AC Legnano. Han forsøkte seg også for Juventus, men hadde ikke suksess i klubben, og vendte tilbake til Sverige, hvor han la opp kort tid senere.Palmér var i Sveriges tropp da Sverige tok bronse i VM i 1950.Etter karrieren som fotballspiller ble Palmér sportsjournalist, først for Arbetet, og senere for Sydsvenskan.Karl-Erik Palmérs sønn, Anders Palmér, var også fotballspiller for Malmö FF.


== Referanser ==


== Eksterne lenker ==
(en) Karl-Erik Palmér – FIFA 
(en) Karl-Erik Palmér – Transfermarkt 
(en) Karl-Erik Palmér – national-football-teams.com 
(en) Karl-Erik Palmér – WorldFootball.net 
(en) Karl-Erik Palmér – FBref
Litteraturåret 1923

Litteraturåret 1923 er en oversikt over utgivelser, hendelser, prisvinnere og avdøde personer med tilknytning til litteratur i 1923.


== Priser og utmerkelser ==
Carl Møllers Legat: Jesper Ewald
De Nios Stora Pris: Elin Wägner
Georg Büchners pris: Adam Karillon (1853-1938) og Arnold Ludwig Mendelssohn (1855-1933)
Gustaf Fröding-stipendiet: Ola Hansson
Goncourt-prisen: L. Fabre for Rabevel ou Le mal des ardents
Holger Drachmann-legatet: Carl Gandrup
Nobelprisen - William Butler Yeats, Irland 
Otto Benzons Forfatterlegat: Johannes V. Jensen
Prix Femina: Jeanne Galzy for Les Allongés


== Hendelser ==
Georg Büchners pris innstiftes til minne om Georg Büchner.


== Nye bøker ==


=== Skjønnlitteratur ===
Bergenstoget plyndret i natt av Jonatan Jerv (Nordahl Grieg og Nils Lie)
Brantome om kungar och kungliga damer av Ola Hansson
Böcker och vandringar av Vilhelm Ekelund
Den nya moralen och arbetarklassen av Aleksandra Kollontaj
Den sanne historien om Ah Q av Lu Xun
Den åpne graven (Murder on the Links) av Agatha Christie
De röda trådarna av Walter Hülphers
Den fjerde nattevakt av Johan Falkberget
En man från Devon och andra berättelser av John Galsworthy
En mycket ung man (Petreussviten) av Gustaf Hellström
Ett avlyssnat samtal av Aleksandra Kollontaj
Från Seine, Rhen och Ruhr av Elin Wägner
I stormen av Olav Duun
Jag ger vika av Stina Aronson
Jag, Ljung och Medardus av Hjalmar Bergman
100 jakthistorier och lite till (under pseudonym, Nanok II) av Vilhelm Ekelund
Siste Kapitel av Knut Hamsun
Swedenhielms, teaterstykke av Hjalmar Bergman
Två vägar av Ernst Didring
Två år i varje klass av Kar de Mumma
Tärningkast (poesi) av Frans G. Bengtsson


=== Sakprosa ===
Idrætsboken med K. Vilh. Amundsen som redaktør


== Fødsler ==


== Dødsfall ==
3. januar - Jaroslav Hašek, tsjekkisk forfatter (født 1883)
9. januar – Katherine Mansfield, newzealandsk forfatter (født 1888)
29. januar - Amalia Fahlstedt, svensk forfatter (født 1853)
24. juni - Edith Södergran, finlandssvensk forfatter (født 1892)
8. november - Alfhild Agrell, svensk forfatter (født 1849)
12. desember - Raymond Radiguet, fransk forfatter (født 1903)


== Referanser ==


== Eksterne lenker ==
(en) 1923 in literature – kategori av bilder, video eller lyd på Commons
Jongno-gu

Jongno-gu (hangul: 종로구, hanja: 鐘路區) er et forvaltningsdistrikt og en bydel i Seoul i Sør-Korea. Forvaltningsdistriktet har i overkant av 155 000 innbyggere og et areal på 24 km². Distriktet grenser til  Dongdaemun-gu i øst, Seongbuk-gu i nord, Seodaemun-gu i vest og Jung-gu i sør.
Bydelen ligger sentralt i Seoul, og huser blant annet presidentboligen Det blå hus, hovedtempelet i koreansk buddhisme og andre kulturminner samt virksomheter som Hyundai Engineering & Construction, Daewoo Engineering & Construction, Lotte-konsernet, SK Group og dagsavisen Dong-a Ilbo .
Forvaltningsdistriktet har et visst lokalt selvstyre med Kim Yeong-jong som borgermester. Jongno-gu er videre inndelt i 20 administrative nabolag. Jongno-gu fungerer også som valgkrets med pluralitetsvalg til Sør-Koreas nasjonalforsamling.


== Referanser ==


== Eksterne lenker ==
Offisielt nettsted 
Offisiell blogg 
Mate-URL 
(en) Jongno-gu, Seoul – kategori av bilder, video eller lyd på Commons
Gabriel de Paulo Limeira

Gabriel de Paulo Limeira, eller bare Gabriel (født 20. august 1983 i Mauá) er en brasiliansk fotballspiller, som spiller for den brasilianske klubben Fortaleza. Limeira er midtstopper, men spiller også i andre defensive posisjoner.
Limeira har spilt for en rekke brasilianske klubber, men har også spilt for svenske Malmö FF og tyrkiske Manisaspor.


== Referanser ==


== Eksterne lenker ==
(en) Gabriel de Paulo Limeira – Transfermarkt 
(en) Gabriel de Paulo Limeira – WorldFootball.net 
(en) Gabriel de Paulo Limeira – Soccerway 
(en) Gabriel de Paulo Limeira – Tyrkias fotballforbund
Det brenner, min skjønne!

Det brenner, min skjønne!, tsjekkisk originaltittel Hoří, má panenko, på engelsk The Firemen's Ball og annet, er en tsjekkisk filmkomedie fra 1967 regissert av Miloš Forman. 
Den norske tittelen bygger på den svenske Det brinner, min sköna. Filmen kom med norsk tekst på DVD i 2009, da under tittelen Det brenner, min kjære!


== Handling ==
Filmen er en folkelig farse med komiske og absurde opptrinn om et årlig ball som blir holdt av et frivillig brannkorps i en tsjekkisk småby. Hele byen er invitert, og festlighetene omfatter blant annet dans, gavelotteri og skjønnhetskonkurranse. Det meste blir ødelagt av en velmenende, men ineffektiv og delvis korrupt arrangementskomité, tyvaktige og drikkfeldige gjester og en brann i et nabohus der redningsarbeidet ikke fungerer. Heller ikke overrekkelsen av en brannøks som æresbevisning til en eldgammel korpsformann går som planlagt.


== Produksjon og mottakelse ==
De fleste rollene i Det brenner, min skjønne! ble spilt av amatørskuespillere, blant annet lokale brannmenn.
Filmen ble kort etter premieren tolket som en satirisk karikatur av det kommunistiske samfunnssystemet i Øst-Europa og forbudt av den politiske sensuren. Den ble imidlertid nominert som en av de beste utenlandske filmene i den amerikanske Oscar-utdelinga 1969.
Det brenner, min skjønne! regnes som en milepæl innen tsjekkisk film og en viktig representant for den nye bølgen av friere filmer fram til prahavåren 1968. Filmen var den første fargefilmen til Forman, og den siste han lagde i Tsjekkoslovakia før han flyttet til Vesten. Da Sovjetunionen og andre Warszawapaktland invaderte landet i august 1968, var Forman i Paris for å få fransk finansieringsstøtte til filmen etter at den italienske produsenten Carlo Ponti trakk pengene på grunn av filmforbudet. Regissøren reiste da videre til USA der han blant annet vant Oscar-priser for filmene Gjøkeredet og Amadeus.


== Referanser ==


== Eksterne lenker ==
(en) Det brenner, min skjønne! på Internet Movie Database 
(no) Det brenner, min skjønne! hos Filmfront 
(sv) Det brenner, min skjønne! i Svensk Filmdatabas 
(da) Det brenner, min skjønne! i Danmark Nationale Filminstitut 
(fr) Det brenner, min skjønne! på Allociné 
(nl) Det brenner, min skjønne! på MovieMeter 
(en) Det brenner, min skjønne! på AllMovie 
(en) Det brenner, min skjønne! på Rotten Tomatoes 
Montages omtale av filmen 2012
Cinematekets omtale
Modestep

Modestep er et engelsk band som spiller elektronisk/dubstep. Bandet spiller forskjellige sjangrer som Dubstep, Hard Rock og electronic rock. Bandet startet å lage musikk i 2010, bandet har blitt kjent via å spille konserter for UKF dubstep. Debattalbumet Evolution Theory har fem singler ``Feel Good``, ``Sunlight``, ``To the Stars``. ``Another day`` og ``Show me a sign``.
Bandet gav ut sin debattutgivelse Evolution Theory hos A&M Records i februar 2013.


== Medlemmer ==
Josh Friend, Sanger.
Tony Friend, DJ.
Matthew Curtis, trommer
Nick Tsang, gitar


== Eksterne lenker ==
(en) Offisielt nettsted 
(en) Modestep – kategori av bilder, video eller lyd på Commons 
(en) Modestep på Apple Music 
(en) Modestep på Discogs 
(en) Modestep på MusicBrainz 
(en) Modestep på SoundCloud 
(en) Modestep på SoundCloud 
(en) Modestep på Spotify 
(en) Modestep på Songkick
Kambodsjas folkeparti

Kambodsjas folkeparti (khmer: គណបក្សប្រជាជនកម្ពុជា, Kanakpak Pracheachun Kâmpuchéa) er det største politiske partiet i Kambodsja. 
Partiet var tidligere kjent som Kambodsjas revolusjonære folkeparti (KPRP), og var det eneste lovlige partiet i Folkerepublikken Kampuchea. KPRP var opprinnelig et marxist-leninistisk parti, selv om det antok et mer reformvennlig syn på midten av 1980-tallet under Heng Samrins ledelse. På 1990-tallet forlot partiet offisielt sin marxist-leninistiske ideologi og omdøpte seg selv til Det kambodsjanske folkepartiet. Imidlertid forble de fleste av medlemmene fra KPRP-tiden i partiet, og visse sider ved politikken som ble nedarvet fra kommunisttiden er fortsatt ivaretatt. Partiet ledes av en sentralkomite bestående av 34 medlemmer som fortsatt omtales som Politbyrået.
Idag stiler KFP på en plattform basert på ikke-ideologisk populisme. Ved valget i 2003 økte partiet sin støtte i parlamentet og oppnådde i 2008 cirka 58 % av stemmene i parlamentet, med 81,5 % valgdeltagelse. Partiet har med unntak av perioden 1993-1998 sittet ved makten siden Røde Khmer og Pol Pot ble styrtet etter den vietnamesiske invasjonen i 1979.
Partiet har rent flertall i både nasjonalforsamlingen og senatet, men regjerer i koalisjon med det rojalistiske FUNCINPEC-partiet. Den nåværende statsministeren i Kambodsja, Hun Sen, er visepresident i partiet.


== Eksterne lenker ==
Offisielt nettsted 
(en) Cambodian People's Party – kategori av bilder, video eller lyd på Commons
Farr 40 OD

Farr 40 er en entype kjølbåt designet av Farr Yacht Design i 1996 som en etterfølger av Mumm 30. Den ble opprinnelig bygget under International Measurement System (IMS) regler, men ble raskt populær og utviklet seg som en entypeklasse.
I 1997 ble den første Farr 40 One Design sjøsatt på Carroll Marine i Newport, RI med forhåpninger om å lage en ny spennende entypeklasse som kunne konkurrere internasjonalt.
Farr 40 ble i 2011 erstattet av den nye Farr 400.


== Farr 40 i Norge ==
Lystallet var frem til 2013 1.48, men båten har etter omlegging av respittsystemet i 2013 fått en NORrating på 1.1750 med masthead spinnaker.
Det er pr mai 2014 fire kjente Farr 40 OD i Norge på regattabanene:


== Referanser ==
Jarno Leppälä

Jarno «Jarppi» Leppälä (født 11. august 1979 i Seinäjoki) er en finsk mediepersonlighet og medlem av The Dudesons. I Finland går han under kallenavnet «no thumb», men er mest kjent som «Jarppi».
Rundt 2001 begynte han, sammen med barndomsvennene Jarno Laasala, Jukka Hilden og Hannu-Pekka «HP» Parviainen, serien «The Dudesons», opprinnelig vist på MoonTV. Kort tid etter reiste Dudesons på turné med et liveshow. I 2004 startet han et nytt show med tittelen «Duudsonielämää». I 2005 gjestet Leppälä, sammen med Hilden, MTV-serien Viva La Bam med Jackass-profilen Bam Margera.
Jarppis replikk er «two thumbs up» fordi han mangler tommelen på høyre hånd. Den mest kjente forklarelsen var da han mistet tommelen mens han slåss mot en isbjørn. Ifølge filmen mistet han tommelen under et motorsykkelstunt. Under en intervju i 2001, Jarppi sa at han mistet tommelen mens han brukte et kraftverktøy. Legene forsøkte å sette tommelen på plass, men det var mislykket. Hans del av tommelen kan bli vist i Dudesons episode 7 av sesong 3: "The Return of Jarppi's thumb".
Jarppi har en sønn med sin kone, sangerinnen Elina Karttunen.


== Serier ==
Maailmankiertue (2001–2003)
Törkytorstai (2003–2004)
Duudsoni Elämää (2004)
The Dudesons (2006–)
Piilokamerapäälliköt (2008)
Operaatio Maa (2008)
Teräspallit (2010)
The Dudesons in America (2010)
Tanssii tähtien kanssa (2011)


== Filmer ==
The Dudesons Movie (2006)
Bam Margera Presents: Where the ♯$&% Is Santa? (2008)
Minghags (2009)
Jackass 3D (2010)


== Eksterne lenker ==
(en) Jarno Leppälä på Internet Movie Database 
(en) Jarno Leppälä hos The Movie Database
John Wilsons rederi

John Wilsons rederi ble etablert i 1919 av skipsreder John Wilson fra Arendal. Wilson hadde tidligere vært i kompaniskap med skipsreder Arnt J. Mørland i «Agdesidens rederi».


== Flåte ==
Selskapet eide bl.a skipene D/S Solaas og D/S Stensaas. 
D/S Stensaas ble senket av en sovjetisk ubåt utenfor Gamvik i 1942. Hele besetningen overlevde.


== Arkivet ==
Arkivet etter John Wilsons rederi befinner seg på Aust-Agder museum og arkiv i Arendal. Arkivet omfatter skipsdokumenter fra D/S Stensaas.


== Referanser ==


== Eksterne lenker ==
(no) Arkiv etter John Wilsons rederi på Arkivportalen
Alti Tasta

Alti Tasta er et kjøpesenter og bydelssenter i Tasta i Stavanger. Det har over 40 butikker, inkludert dagligvare, apotek, kafeer og restauranter. Busstoppet Fagerstølveien ligger rett utenfor senteret, 360 parkeringsplasser og ladestasjoner for el-bil. Senteret forvaltes av Alti Forvaltning AS og eies av OBOS Eiendom AS. Tasta Senter skiftet navn til Alti Tasta 26. april 2021. Senteret er tegnet av Link signatur og åpnet 25. oktober 2012. 


== Referanser ==


== Eksterne lenker ==
(no) Offisielt nettsted 
Alti Tasta på Facebook 
Alti Tasta på Instagram
Icterus pyrrhopterus

Icterus pyrrhopterus er en fugl i trupialfamilien. Den var tidligere regnet under arten epålettrupial. Den finnes i tropiske og subtropiske skog- og buskområder i Argentina, Bolivia, Brasil, Paraguay og Uruguay.


== Eksterne lenker ==
(en) plettrupial i Global Biodiversity Information Facility 
(no) plettrupial hos Artsdatabanken 
(en) Kategori:Icterus pyrrhopterus – bilder, video eller lyd på Wikimedia Commons 
(en) Icterus pyrrhopterus – galleri av bilder, video eller lyd på Wikimedia Commons 
Icterus pyrrhopterus – detaljert informasjon på Wikispecies
Icterus melanopsis

Icterus melanopsis er en fugl i trupialfamilien som er endemisk for Cuba.


== Eksterne lenker ==
(en) solgumptrupial i Global Biodiversity Information Facility 
(no) solgumptrupial hos Artsdatabanken 
(en) Kategori:Icterus melanopsis – bilder, video eller lyd på Wikimedia Commons 
Icterus melanopsis – detaljert informasjon på Wikispecies